**2η ΑΣΚΗΣΗ ΔΙΔΑΚΤΙΚΗ ΝΕ ΓΛΩΣΣΑΣ**

Ποιες διαφορές εντοπίζετε στη διδασκαλία της γραμματικής στις παρακάτω θεματικές ενότητες;

ΝΕΟΕΛΛΗΝΙΚΗ ΓΛΩΣΣΑ Γ΄ ΓΥΜΝΑΣΙΟΥ, ΕΝΟΤΗΤΑ 5, ΕΙΡΗΝΗ – ΠΟΛΕΜΟΣ, σ. 89-104  
<http://ebooks.edu.gr/ebooks/v/html/8547/2216/Neoelliniki-Glossa_G-Gymnasiou_html-empl/indexf_0.html>  
  
ΓΛΩΣΣΑ Στ΄ ΔΗΜΟΤΙΚΟΥ - Γ΄ ΤΕΥΧΟΣ, ΕΝΟΤΗΤΑ 17, ΠΟΛΕΜΟΣ ΚΑΙ ΕΙΡΗΝΗ, σ. 73-88  
<http://ebooks.edu.gr/ebooks/v/html/8547/2005/Glossa_ST-Dimotikou_html-empl/index3_05.html>

**(α)**

Επιλέξτε από τις παρακάτω απαντήσεις:

(1) Στην ενότητα της Γ΄ Γυμνασίου εξετάζονται αναλυτικά τα είδη των εξαρτημένων (δευτερευουσών) προτάσεων χωρίς να φαίνεται η σύνδεση με τα κειμενικά είδη, ενώ η ενότητα της Στ΄ Δημοτικού εστιάζει σε γραμματικά φαινόμενα που συνδέονται με τα επιχειρηματολογικά κείμενα (απρόσωπα ρήματα, τελικές και αποτελεσματικές προτάσεις, απλές και επαυξημένες προτάσεις, ονοματικές και ρηματικές φράσεις).

(2) Στην ενότητα της Γ΄ Γυμνασίου σωστά αναφέρονται οι ορισμοί των γραμματικών φαινομένων γιατί οι μαθητές δεν τους γνωρίζουν , ενώ στην ενότητα της Στ΄ Δημοτικού είναι ελλιπής και περιορισμένη η αναφορά σε γραμματικούς ορισμούς.

Αναφέρετε συνοπτική τεκμηρίωση για την απάντησή σας, π.χ. «στην ενότητα της Στ΄ Δημοτικού φαίνεται ότι σημαντικά γραμματικά φαινόμενα έχουν ήδη διδαχθεί και πρέπει να γίνεται απλή υπενθύμιση».

**(β)**

Επιλέξτε από τις παρακάτω απαντήσεις:

(1) Στην ενότητα της Γ΄ Γυμνασίου δίνεται έμφαση στη γραμματική ορολογία, π.χ. διάκριση υποθετικών λόγων, για να υποστηριχθεί η κατανόηση και παραγωγή λόγου.

(2) Στην ενότητα της Γ΄ Γυμνασίου σε μεγάλο βαθμό αυτονομείται η διδασκαλία της γραμματικής από την κειμενοκεντρική διδασκαλία.

Αναφέρετε συνοπτική τεκμηρίωση για την απάντησή σας, π.χ. «από τη γραμματική ορολογία πρέπει να επιλέγεται η απαραίτητη για την κατανόηση και την παραγωγή διαφόρων ειδών κειμένων».